AIŠKINAMASIS RAŠTAS

Dėl Molėtų rajono savivaldybės būsto ir socialinio būsto nuomos ir naudojimo tvarkos aprašo patvirtinimo

1. Parengto tarybos sprendimo projekto tikslai ir uždaviniai:

Sprendimo projekto tikslas - patvirtinti Molėtų rajono savivaldybės būsto ir socialinio būsto nuomos ir naudojimo tvarkos aprašą ir pripažinti netekusiu galios Molėtų rajono savivaldybės tarybos 2019 m. rugsėjo 26 d. sprendimą Nr. B1-194 „Dėl Molėtų rajono savivaldybės būsto ir socialinio būsto nuomos ir naudojimo tvarkos aprašo patvirtinimo“ su visais pakeitimais ir papildymais.

2. Siūlomos teisinio reguliavimo nuostatos:

Šiuo sprendimu patvirtinamos Lietuvos Respublikos paramos būstui įsigyti ar išsinuomoti įstatyme (toliau - Įstatymas) savivaldybės tarybai nustatytos funkcijos savivaldybės būsto ir socialinio būsto nuomos ir naudojimo klausimais.

3. Laukiami rezultatai:

Įgyvendinamos teisės akto nuostatos nuomojant savivaldybės būstą ir socialinį būstą.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Molėtų rajono savivaldybės tarybos 2019 m. rugsėjo 26 d. sprendimu Nr. B1-194 „Dėl Molėtų rajono savivaldybės būsto ir socialinio būsto nuomos ir naudojimo tvarkos aprašo patvirtinimo“ buvo patvirtintas Molėtų rajono savivaldybės būsto ir socialinio būsto nuomos ir naudojimo tvarkos aprašas (toliau – Aprašas). Per šį laikotarpį Aprašas buvo 3 kartus pakeistas. 2021 metų pabaigoje buvo pakeista dalis Įstatymo nuostatų, reglamentuojančių savivaldybės būsto ir socialinio būsto nuomą. Siekiant tinkamai įgyvendinti Įstatymo nuostatas, keičiamas Aprašas.